b'\n_START_ARTICLE_\nHenrik Lavonius\n_START_PARAGRAPH_\nHenrik Lavonius (19. tammikuuta 1915 Tampere \xe2\x80\x93 31. tammikuuta 1996 Helsinki) oli suomalainen esteratsastaja. H\xc3\xa4n kilpaili aktiivisesti esteratsastuksessa vuosina 1929\xe2\x80\x931955 ja osallistui Helsingin olympialaisiin 1952 hevosella Lassi, joskin tuli olympiaradalla hyl\xc3\xa4tyksi. Muita h\xc3\xa4nen kilpahevosiaan olivat Javisst ja India Bonita. Olympialaisiin osallistumisen ansiosta Suomen Ratsastajainliitto my\xc3\xb6nsi vuonna 1992 Lavoniukselle Mestariratsastajamerkin numero 3 ja kutsui h\xc3\xa4net liiton kunniaj\xc3\xa4seneksi. Muihin kilpailusaavutuksiin lukeutuu muun muassa joukkuehopea Pohjoismaisissa mestaruuskilpailuissa vuonna 1937._NEWLINE_Lavonius toimi Ratsastajainliiton varapuheenjohtajana 1953\xe2\x80\x931956 sek\xc3\xa4 oman seuransa Suomen Kentt\xc3\xa4ratsastusseuran puheenjohtajana vuosina 1952\xe2\x80\x931954._NEWLINE_Lavonius valmistui diplomi-insin\xc3\xb6\xc3\xb6riksi vuonna 1937 Teknillisest\xc3\xa4 korkeakoulusta ja ty\xc3\xb6skenteli vuodesta 1938 l\xc3\xa4htien AGA-konsernissa. H\xc3\xa4n toimi Oy AGA Ab:n toimistusjohtajana 1958\xe2\x80\x931977. H\xc3\xa4n oli sotilasarvoltaan merivoimien kapteeni. Ratsastuksen ohella h\xc3\xa4n kilpaili aktiivisesti my\xc3\xb6s purjehduksessa.'